காதல் அழகுதான்  - காதல் கவிதை

காதல் அழகுதான் 
  காதலித்து பார்த்தேன் தெரிந்தது. 
  இந்த கருப்பு மனிதனுக்குள்ளும் 
  ஓர் அழகிய காதல். 
 காதலுக்கு கண்ணில்லை 
  அதனால்தான் என் அழகை மறந்து 
  அவள் அழகை ரசித்துவிட்டேன். 
 பற்கள்தான் என் முகத்தின் அடையலாம் 
 கண்ணாடியில் கூட என் முகத்தை 
  தேடித்தான் பார்க்கணும். 
 காதலுக்கு ஆசைகள் அதிகம் 
  அதில் முதல் ஆசையே அழகுதான். 
 அவள் நிழல் போல் என் நிறம் 
  அதனால்தான் அவளால் என்னை 
  அறைவனைத்துக்கொள்ள முடியவில்லை. 
 இருளில் காதல் ஒளியை தேடினேன் 
  ஒளி கிடைத்து 
  நான் இருளாகி போனதால் 
 காதல் வெளிச்சம் என்னுள்ளே எரிந்தது. 
 அனைவரும் பார்க்க விரும்பும் முகம் அவளுடையது 
  அவளால் பார்க்க முடியாத முகம் என்னுடையது. 
 அவளுக்கு தெரியும் நான் அழகில்லை என்று 
  ஆனால் என்னிடத்திலும் அழகு இருக்கிறது  
  நான் கருப்பாகி போனதால் 
  அவளால் கவனிக்க மறுத்த 
  அழகான காதல் என்னுள்.